KYYJÄRVEN KUNTA **ILMOITUS**

 5.3.2025

**ILMOITUS YLEISTIEDOKSIANNOSTA**

**ASIA**

Lausuntopyyntö WestWind Oy:n Kauniskankaan aurinko- ja tuulivoimahankkeen **Natura-arvioinnin täydennyksestä** seuraavien Natura 2000-verkoston kohteisiin sisältyvien kiinteistöjen haltijoille:

* Saarisuo-Valleussuo-Löytösuo-Hirvilammen (FI0900043, SAC/SPA),
* Pohjoisnevan (FI0800012, SAC),
* Haukisuo-Härkäsuo-Kukkonevan (FI0900093, SAC/SPA)

Natura-alueet sijoittuvat Kyyjärven kunnan, Alajärven kaupungin, Soinin kunnan, Perhon kunnan ja Karstulan kunnan alueille.

Kyyjärven kunnassa on laadinnassa Kauniskankaan aurinko- ja tuulivoimaosayleiskaavoitus. Yleiskaava-alue sijoittuu Kyyjärven kunnan lounaisosaan valtatien 18 eteläpuolelle, Suurisuo-Valleussuo-Löytösuo-Hirvilammen Natura-alueen pohjoispuolelle. Sähkönsiirron osalta hankealue sijoittuu myös osin valtatien 18 pohjoispuolelle ja Alajärven kaupungin alueelle.

**Kyyjärven kunta varaa edellä mainittuihin Natura 2000- verkoston kohteisiin sisältyvien kiinteistöjen haltijoille tilaisuuden antaa lausunto Natura-arvioinnin täydennyksestä luonnonsuojelulain 35 §:n 2. momentin mukaisesti.**

Lausunto tulee toimittaa Kyyjärven kunnan kirjaamoon viimeistään 11.4.2025 ensisijaisesti sähköpostitse kirjaamo@kyyjarvi.fi tai postitse Kyyjärven kunta, Kivirannantie 4, 43700 Kyyjärvi. Määräajan noudattamatta jättäminen ei estä asian käsittelyä.

**TIEDOKSIANTO**

Ilmoitus WestWind Oy:n Kauniskankaan aurinko- ja tuulivoimahankkeen Natura-arvioinnin täydennystä koskevan lausuntopyynnön yleistiedoksiannosta on julkaistu ilmoituksena kunnan verkkosivuilla 5.3.2025. Tiedoksisaannin katsotaan tapahtuneen seitsemäntenä päivänä ilmoituksen julkaisemisajankohdasta.

Yleistiedoksiannosta ilmoitetaan myös naapurikuntien sanomalehdissä viikolla 11 (10.3.2025 alkavalla viikolla) ilmestyvissä seuraavissa lehdissä: Torstai, Järviseutu, Viispiikkinen ja Perhonjokilaakso.

**NÄHTÄVILLÄ PITO**

WestWind Oy:n Kauniskankaan aurinko- ja tuulivoimahankkeen Natura-arvioinnin täydennyksen tuloste (julkinen osuus) pidetään nähtävillä 11.4.2025 saakka Kyyjärven kunnanvirastolla, Kivirannantie 4, 43700 Kyyjärvi.

**TIETOPYYNTÖ**

Kauniskankaan aurinko- ja tuulivoimaosayleiskaavan Natura-arvioinnin täydennyksen muutakin kuin julkista sisältöä koskeva tietopyyntö tulee toimittaa Kyyjärven kunnalle sähköpostitse kirjaamoon kirjaamo@kyyjarvi.fi tai postitse osoitteeseen Kivirannantie 4, 43700 Kyyjärvi.

**LISÄTIEDOT:**

**Kyyjärven kunta**

Kaavoitusjohtaja (Kyyjärven kunnan aluearkkitehti) Ulla-Maija Humppi, puh. 044 4598405, ulla-maija.humppi@saarijarvi.fi.

**Ramboll Finland Oy**

Luontoyksikön päällikkö, Saara Vauramo, p. 044 4939976, etunimi.sukunimi@ramboll.fi

Kaavan projektipäällikkö Pirjo Pellikka, p. 040 532 2380, etunimi.sukunimi@ramboll.fi